জলবায়ুর জন্য স্কুল ধর্মঘট
জলবায়ুর জন্য স্কুল ধর্মঘট (সুইডীয়: Skolstrejk för klimatet), ফ্রাইডেস ফর ফিউচার (FFF), ইয়ুথ ফর ক্লাইমেট, ক্লাইমেট স্ট্রাইক বা ইয়ুথ স্ট্রাইক ফর ক্লাইমেট নামেও পরিচিত, এটি স্কুল ছাত্রদের জন্য একটি আন্তর্জাতিক আন্দোলন। যারা শুক্রবারের ক্লাস এড়িয়ে জলবায়ু পরিবর্তন রোধে রাজনৈতিক নেতাদের কাছ থেকে পদক্ষেপ নেওয়ার দাবিতে বিক্ষোভে অংশ নেয়। এবং জীবাশ্ম জ্বালানী শিল্প নবায়নযোগ্য শক্তিতে রূপান্তরের জন্য। সুইডিশ ছাত্রী গ্রেটা থানবার্গ আগস্ট ২০১৮ সালে সুইডিশ রিক্সড্যাগ (সংসদ) এর বাইরে একটি প্রতিবাদ করেন, পরে তা প্রচার এবং ব্যাপক আয়োজন শুরু হয়, যেখানে লেখা ছিল "Skolstrejk för klimatet" ("জলবায়ুর জন্য স্কুল ধর্মঘট")। ১৫ মার্চ ২০১৯ সালে একটি সারা বিশ্বব্যাপী ধর্মঘট আয়োজন করা হয় যা ১২৫ টি দেশে সংগঠিত হয় এবং এটি ২,২০০ টি ধর্মঘটে এক মিলিয়নেরও বেশি স্ট্রাইকারকে মানুষকে একসাথে জড়ো করেছিল। ২৪মে ২০১৯ সালে দ্বিতীয় বিশ্বব্যাপী ধর্মঘটে হয় যা ১৫০ টি দেশে ১,৬০০টি ইভেন্ট লক্ষাধিক প্রতিবাদকারীকে আকৃষ্ট করেছিল।ঘটনাগুলি ২০১৯ সালের ইউরোপীয় পার্লামেন্ট নির্বাচনের সাথে সামঞ্জস্যপূর্ণ ছিল। ভবিষ্যতের জন্য ২০১৯ গ্লোবাল উইক ছিল ১৫০ টিরও বেশি দেশে ৪,৫০০টি ধর্মঘটের জন্য একটি সিরিজ, যা শুক্রবার ২০ সেপ্টেম্বর এবং শুক্রবার ২৭ সেপ্টেম্বরের দিকে কেন্দ্রীভূত হয়েছিল। সম্ভবত বিশ্বের ইতিহাসে সবচেয়ে বড় জলবায়ু ধর্মঘট হয়। সেপ্টেম্বরের ২০ তারিখে ধর্মঘট প্রায় ৪ মিলিয়ন বিক্ষোভকারীকে জড়ো করেছিল, যা তাদের মধ্যে বেশিরভাগই ছিল স্কুলছাত্রী। যা তাদের মধ্যে জার্মানির ১.৪ মিলিয়ন ছিল।২৭ সেপ্টেম্বর, আনুমানিক দুই মিলিয়ন মানুষ বিশ্বব্যাপী বিক্ষোভে অংশগ্রহণ করেছিল, যার মধ্যে ইতালিতে এক মিলিয়নেরও বেশি বিক্ষোভকারী এবং কানাডায় কয়েক লাখ বিক্ষোভকারী অংশ গ্রহণ করে।